LĪGUMS Nr.2026-____
par ūdenslīdēju pakalpojuma iegādi
	Rīgā
	Datums ir dokumenta
elektroniskās parakstīšanas datums



Sabiedrība ar ierobežotu atbildību “LVR Flote”, reģistrācijas Nr.40103321893, tās valdes locekļa Kaspara Ozoliņa personā, kurš rīkojas uz sabiedrības statūtu pamata, turpmāk – Pasūtītājs, no vienas puses, un
________________, reģistrācijas Nr.__________________, tās _____________________________ personā, kurš,-a rīkojas uz _______________ pamata, turpmāk – Izpildītājs, no otras puses,
turpmāk arī katrs atsevišķi vai abi kopā saukti arī Puse vai Puses, pamatojoties uz iepirkuma ar identifikācijas
Id. Nr. ______________________ rezultātiem, noslēdz šādu līgumu, turpmāk – Līgums:
1. LĪGUMA PRIEKŠMETS UN LĪGUMCENA
1.1. Pasūtītājs pēc nepieciešamības uzdod un Izpildītājs apņemas sniegt pakalpojumu – par ūdenslīdēju pakalpojuma iegādi saskaņā ar tehnisko specifikāciju (Līguma 1.pielikums) un finanšu piedāvājumu (Līguma 2.pielikums) [līguma pielikumi var tikt precizēti pie līguma noslēgšanas] un Līguma noteikumiem, turpmāk tekstā – darbi vai pakalpojums.
1.2. Darbi vai pakalpojums ietverti tehniskajā specifikācijā un finanšu piedāvājumā. Izpildītājam jānodrošina, ka pakalpojuma izpildē tiek iesaistīti kvalificēti un attiecīgi apmācīti ūdenslīdēji, kā arī pieejams nepieciešamais aprīkojums kuģu zemūdens daļas apsekošanai un videoieraksta veikšanai.
1.3. Tehniskajā specifikācijā un finanšu piedāvājumā ir ietvertas pasūtītāja prognozētās darbu pozīcijas un apjoms un Pasūtītājam nav pienākuma izmantot visu tajā norādīto darbu apjomu.
1.4. Pasūtītājs pēc vajadzības pasūta pakalpojumu apjomu, lai nodrošinātu nepieciešamo darbu izpildi. Izpildītājam jānodrošina ierašanās un pakalpojuma uzsākšana ne vēlāk kā 24 stundu laikā no pasūtītāja pieprasījuma saņemšanas brīža. Pakalpojums jānodrošina pēc pasūtītāja pieprasījuma 24 stundas diennaktī, 7 dienas nedēļā, visā līguma darbības laikā. Izpildītājam jānodrošina apsekošanas veikšana jebkuros laikapstākļos un ūdens redzamības apstākļos, ciktāl tas pieļaujams saskaņā ar darba drošības prasībām. 
1.5. Līguma izpildes laikā darbu vienību skaits var mainīties, pievienojot vai samazinot vienības. Faktiskais un finanšu piedāvājumā neparedzētu darbu apjoms un izmaksas tiks precizēti pēc nepieciešamības.
1.6. Par tehniskajā piedāvājumā un finanšu piedāvājumā paredzētiem savlaicīgi un kvalitatīvi izpildītiem darbiem Pasūtītājs maksā Izpildītājam saskaņā ar finanšu piedāvājumā noteiktajām vienību cenām, bez PVN. Finanšu piedāvājumā ir ietvertas visas izmaksas, kas nepieciešamas pilnīgai un kvalitatīvai tajā noteikto darbu izpildei.
1.7. Līguma maksimālā summa ir 30 000 EUR (trīsdesmit tūkstoši euro un 00 centi), bez pievienotās vērtības nodokļa, turpmāk - PVN. Pasūtītājam nav pienākums izlietot visu Līguma maksimālo summu.
1.8. Pasūtītāja pārstāvis (par līguma izpildi atbildīgā persona) nodrošina kontroli par šī iepirkuma paredzētā finansējuma nepārsniegšanu.
1.9. Līguma darbības laikā un Līguma 1.7.punktā noteiktās līguma summas ietvaros Pasūtītājs ir tiesīgs iegādāties darbus no Izpildītāja piedāvātajiem pakalpojumiem, kas nav iekļautas tehniskajā specifikācijā un finanšu piedāvājumā, ar nosacījumu, ja šādu darbu iegādes kopsumma nepārsniedz 10% (desmit procentus) no Līguma 1.7.punktā noteiktās nepārsniedzamās līguma summas.
1.10. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces/pakalpojumi, Pasūtītājs ir tiesīgs neveikt samaksu par konkrētajām precēm/pakalpojumiem. Šādā gadījumā Izpildītājs nav tiesīgs atprasīt konkrēto preci/pakalpojumu, kā arī lūgt Pasūtītājam segt jebkādus Izpildītājam radušos zaudējumus.
2. NORĒĶINU KĀRTĪBA
2.1. Par darbu pienācīgu izpildi Pasūtītājs samaksā bezskaidras naudas pārskaitījuma veidā 10 (desmit) darba dienu laikā pēc darbu pieņemšanas-nodošanas akta abpusējas parakstīšanas un Izpildītāja rēķina saņemšanas.
2.2. Izpildītājs saskaņā ar Līgumu sagatavotos rēķinus iesniedz Pasūtītājam elektroniski, nosūtot uz e-pasta adresi rekini@lvrflote.lv, vai papīra dokumenta veidā, nosūtot oriģinālu pa pastu uz Pasūtītāja juridisko adresi, vai iesniedzot personīgi Pasūtītāja pārstāvim.
2.3. Samaksa uzskatāma par veiktu ar brīdi, kad kredītiestādē iesniegts attiecīgs maksājuma uzdevums (bankas atzīme).
3. DARBU IZPILDES KĀRTĪBA
3.1. Darbu izpildes vieta Latvijas Republikas teritorijā, Pasūtītāja norādītajās ostās, piestātnēs, kuģu stāvvietās un citās kuģu atrašanās vietās.
3.2. Izpildītājs izpilda darbu atbilstoši tehniskajā specifikācijā un finanšu piedāvājumā norādītajām prasībām.
3.3. Pasūtītāja pārstāvis piesaka darbus, kā arī sniedz Izpildītājam darbu veikšanai nepieciešamo un Pasūtītāja rīcībā esošo informāciju. Izpildītājs informē Pasūtītāja pārstāvi par paredzamajām izmaksām un termiņu.
3.4. Ja darbu gaitā mainās darbu apjomi, vai tie pārsniedz saskaņoto izmaksas, Izpildītājs 1 (vienas) darba dienas laikā saskaņo ar Pasūtītāja pārstāvi turpmāko darbu izpildes gaitu. 
3.5. Izpildītājs darbu izpildē izmanto atbilstoši kvalificētu personālu. 
3.6. Izpildītājs pielieto atbilstošas tehnoloģijas un materiālus, un ir atbildīgs par Latvijas Republikā spēkā esošajos normatīvajos aktos noteikto tehnisko, sanitāro, vides aizsardzības, ugunsdrošības un citu uz darbu izpildi attiecināmo prasību ievērošanu.
3.7. Izpildītājs nekavējoties brīdina Pasūtītāju par iepriekš neparedzētiem apstākļiem, kas radušies Līguma izpildes gaitā no Izpildītāja neatkarīgu apstākļu dēļ un var ietekmēt Līguma izpildi. Priekšlikumi par izmaiņām veicamajos darbos, to izmaksām, izpildes termiņu iesniedzami rakstveidā.
3.8. Izpildītājam ir pienākums pēc Pasūtītāja pieprasījuma sniegt atskaiti par darbu izpildes gaitu Pasūtītāja noteiktajā termiņā.
3.9. Darbi uzskatāmi par pabeigtiem, ja tie ir veikti Līgumā noteiktajā kārtībā, ir izpildīti kvalitatīvi un Pasūtītājs tos ir pieņēmis, parakstot pieņemšanas -nodošanas aktu.
3.10. Jebkurus izpildītos darbus pēc kvalitātes un daudzuma Izpildītājs nodod Pasūtītājam, noformējot pieņemšanas – nodošanas aktu, kurā ietver šādu informāciju:
3.10.1. akta datums, Pušu rekvizīti (nosaukums, juridiskā adrese, reģistrācijas numurs, PVN maksātāja reģistrācijas numurs), atsauce uz Līgumu;
3.10.2. Darbu izvērsts apraksts (tāme), iekļaujot izmaksas, iespēju robežās to sadalot precīzās pozīcijās atbilstoši Līguma priekšmetam, darba uzdevumam, tehniskajai specifikācijai u.tml., norādot mērvienību, cenu un kopsummu (bez PVN) katrai pozīcijai;
3.10.3. izpildīto darbu kopsumma bez PVN, PVN likme un PVN summa (ja attiecināms), un kopsumma ar PVN;
3.10.4. Pušu atbildīgo darbinieku amats, vārds, uzvārds un paraksts.
3.11. Pasūtītājs pārbauda izpildīto darbu apjomu un kvalitāti. Ja darbi ir veikti atbilstoši Līgumam, Pasūtītājs apstiprina tos, parakstot pieņemšanas-nodošanas aktu. Darbu pieņemšanas-nodošanas aktu ir tiesīgs parakstīt Pasūtītāja pārstāvis vai Pasūtītāja darbinieks.
3.12. Izpildītājs darbu pieņemšanas-nodošanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības elektronisko dokumentu sagatavošanai. Šādā gadījumā Izpildītājs darbu pieņemšanas – nodošanas aktu nosūta Pasūtītāja pārstāvim uz e-pasta adresi:_________________________________.
3.13. Izpildīto darbu pārbaudē konstatētu neatbilstību gadījumā tiek sastādīts defektu akts, uzskaitot visas konstatētās neatbilstības un nosakot termiņu to novēršanai.
3.14. Izpildītājam ir pienākums novērst defektu aktā norādītās neatbilstības par saviem līdzekļiem.
3.15. Ja Izpildītājs uzskata, ka viņš nav atbildīgs par defektu aktā norādītajām neatbilstībām, viņš par to iesniedz Pasūtītājam rakstveida iebildumus. Ja Pasūtītājs tomēr uztur prasījumu par neatbilstību novēršanu, tad Izpildītājam ir jānodrošina to novēršana, un pēc neatbilstību novēršanas nekavējoties, bet ne vēlāk kā 3 (trīs) dienu laikā, par to jāinformē Pasūtītājs.
3.16. Ja Izpildītājam nav iespējams vai tas atsakās novērst defektu aktā norādītās neatbilstības un par to ir rakstiski paziņojis Pasūtītājam, tad Pasūtītājam ir tiesības pieaicināt citu komersantu neatbilstību novēršanai. Šādā gadījumā Izpildītājs sedz neatbilstību novēršanas darbu izmaksas saskaņā ar Pasūtītāja rēķinu.
3.17. Defektu aktā norādītu neatbilstību novēršanu dokumentē atbilstošā pieņemšanas-nodošanas aktā.
3.18. Pasūtītājs ir tiesīgs noteikt jebkura darbu izpildes risinājuma ekspertīzi, pieaicinot neatkarīgus ekspertus. Pieaicināto ekspertu sākotnēji apmaksā Puse, kura to pieaicinājusi, savukārt ar šādu ekspertīzi saistītos izdevumus sedz tā Puse, kura saskaņā ar eksperta atzinumu ir kļūdījusies, neatkarīgi no tā vai piekrīt vai nepiekrīt eksperta atzinumam. Izdevumi ir atlīdzināmi 10 (desmit) darba dienu laikā no attiecīgās Puses rēķina iesniegšanas.
3.19. Ja Izpildītāja iebildumi ir bijuši nepamatoti vai ja Pasūtītāja iebildumi ir bijuši pamatoti, ar ekspertīzes atzinumu konstatētie trūkumi Izpildītājam jānovērš nekavējoties, uz sava rēķina bez papildus atlīdzības saņemšanas no Pasūtītāja.
3.20. Parakstīts pieņemšanas – nodošanas akts neizslēdz iespēju Pasūtītāja pārstāvim 10 (desmit) darba dienu laikā rakstiski izteikt iebildumus par darbu pieņemšanas – nodošanas aktā un pavadzīmē (rēķinā) norādīto darbu izpildes apjomu vai izmaksām, noformējot defektu aktu un nosakot termiņu to novēršanai. Pasūtītāja rakstisku iebildumu izteikšana aptur darbu izpildes rēķina apmaksas termiņu.
3.21. Par Līguma izpildi atbildīgās personas:
3.21.1. no Pasūtītāja puses: _________________, tālr. +371 ____________, e-pasts: _______________________ Pasūtītāja kontaktpersona pilnībā pārzina Līguma noteikumus un tai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, dot norādījumus par Līguma izpildi, parakstīt pieņemšanas-nodošanas aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt līgumcenu un/vai Līgumā noteiktos termiņus;
3.21.2. Izpildītāja atbildīgā persona (pārstāvis): ___________________, tālr.+____________, e-pasts:________.
4. ATBILDĪBA UN STRĪDU RISINĀŠANAS KĀRTĪBA
4.1. Izpildītājs atbild par izpildīto darbu un izmantoto materiālu un iekārtu kvalitāti, atbilstību tehniskajām prasībām un Latvijas Republikā spēkā esošajiem standartiem, to drošu ekspluatāciju.
4.2. Puses ir atbildīgas par Līguma saistību izpildi saskaņā ar Līgumu un Latvijas Republikas normatīvajiem aktiem. Saistības, kas ir radušās, bet nav izpildītas Līguma darbības laikā, ir spēkā līdz to pilnīgai izpildei.
4.3. Puses ir savstarpēji atbildīgas par nodarītajiem zaudējumiem Līguma saistību nepildīšanas vai nepienācīgas izpildes gadījumā saskaņā ar Līgumu un normatīvajiem aktiem.
4.4. Ja Izpildītājs nepienācīgi pilda Līgumā paredzētās saistības, Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no attiecīgā darba uzdevumā noteikto darbu līgumcenas.
4.5. Par Līgumā noteikto maksājumu termiņa kavējumu Izpildītājs ir tiesīgs piemērot Pasūtītājam līgumsodu 0,1% (viena desmitā daļa no procenta) apmērā no kavētā maksājuma summas par katru maksājuma nokavējuma dienu, bet ne vairāk kā 10% (desmit procenti) no kavētā maksājuma summas. Līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
4.6. Ja kāda no Pusēm ir aprēķinājusi otrai Pusei līgumsodu, tad šādu līgumsodu ir pienākums samaksāt 10 (desmit) darba dienu laikā no attiecīgā rēķina iesniegšanas dienas.
4.7. Līgumsoda samaksa nav zaudējumu atlīdzināšana un tā neatbrīvo Puses no Līgumā noteikto saistību izpildes.
4.8. Objektīvu apstākļu dēļ Puses var tikt atbrīvotas no līgumsoda nomaksas, ja ir panākta abpusēja vienošanās.
4.9. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, jaunu normatīvo aktu ieviešana, kas ierobežo vai aizliedz Līgumā paredzēto darbību un citi apstākļi, kas neiekļaujas Pušu iespējamās kontroles robežās.
4.10. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
4.11. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski informē otru Pusi un, ja tas ir iespējams, ziņojumam pievieno kompetentas iestādes izziņu, un kura satur nepārvaramas varas
apstākļu apstiprinājumu un raksturojumu.
4.12. Ja nepārvaramas varas apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atkāpties no Līguma izpildes. Līguma izbeigšanas gadījumā katrai Pusei ir jāatdod otrai tas, ko tā izpildījusi vai par izpildīto jāatlīdzina.
4.13. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 4.11. punktam.
4.14. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (ar Līguma izpildi saistītu dokumentu saturu, pušu finansiālo situāciju, vai informāciju par finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informāciju par otras Puses darbību), kas kļuvusi tiem pieejama līgumsaistību izpildes gaitā, izņemot normatīvajos aktos paredzētos gadījumus. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu, šiem noteikumiem nav laika ierobežojuma un uz tiem neattiecas Līguma darbības termiņš.
4.15. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Ja vienošanās netiek panākta 30 (trīsdesmit) dienu laikā, tad Pusēm ir tiesības vērsties strīda risināšanai vispārējās jurisdikcijas tiesā Latvijas Republikas normatīvajos aktos noteiktajā kārtībā.
4.16. Izpildītājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces/pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču/pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
5. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
5.1. Līgums stājas spēkā tā abpusējas parakstīšanas dienā un ir spēkā 4 (četrus) gadus no līguma abpusējas parakstīšanas dienas vai līdz maksimālās līgumsummas sasniegšanai, atkarībā no tā, kurš apstāklis iestājas pirmais.
5.2. Līgumu var izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
5.3. Puses ir tiesīgas veikt Līguma grozījumus saskaņā ar Sabiedrisko pakalpojumu sniedzēju iepirkumu likuma 66.pantā noteikto, kā arī attiecībā uz Līguma darbības termiņu un Līguma summu.
5.4. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
5.5. Puses ir tiesīgas veikt Līguma grozījumus, ja kādu no Pusēm aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
5.6. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu pēc to abpusējas parakstīšanas.
5.7. Puses ir tiesīgas vienpusēji atkāpties un izbeigt Līgumu pirms tajā noteikto saistību izpildes šādos gadījumos:
5.7.1. Izpildītājs zaudē kādu no licencēm, sertifikātiem vai speciālajām atļaujām, kas nepieciešamas Līguma izpildei;
5.7.2. Izpildītājs Līguma izpildes laikā ir saņēmis atkārtotu rakstisku Pasūtītāja brīdinājumu par neatbilstoši veiktiem darbiem;
5.7.3. Izpildītājs ir patvaļīgi pārtraucis Līguma izpildi;
5.7.4. Pasūtītājam zudusi nepieciešamība pēc Līgumā noteikto darbu izpildes;
5.7.5. Pasūtītājs atkārtoti neievēro Līgumā noteikto norēķinu kārtību;
5.7.6. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.7.7. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm;
5.7.8. ja Izpildītājs Līguma izpildē ietver vai izmanto Krievijas Federācijas vai Baltkrievijas Republikas izcelsmes preces/pakalpojumus.
5.8. Līguma pirmstermiņa izbeigšanas gadījumā Puses noformē aktu par Līguma izbeigšanas dienā izpildītajiem darbiem un veiktajiem norēķiniem. Veicot norēķinu, Pasūtītājs vispirms atskaita jebkurus maksājumus, kurus saskaņā ar Līgumu Izpildītājam ir jāsamaksā Pasūtītājam.
5.9. Par vienpusēju atkāpšanos no Līguma Puses paziņo viena otrai pēc iespējas operatīvi, nosūtot par to rakstisku paziņojumu ar elektroniskā pasta starpniecību, izmantojot drošu elektronisko parakstu.
6. CITI NOTEIKUMI
6.1. Līgumam pievienotie pielikumi ir būtiska un neatņemama Līguma sastāvdaļa. Ja Līguma darbības laikā Puses vienojas par jauniem Līguma pielikumiem vai citiem dokumentiem, kas ir nepārprotamā saistībā ar Līgumu, tad tie kļūst par Līguma būtisku un neatņemamu sastāvdaļu ar brīdi, kad tie ir abpusēji parakstīti.
6.2. Ja kādai no Pusēm tiek mainīti rekvizīti vai Līgumā noteiktās atbildīgās personas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
6.3. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
6.4. Pasūtītājs un Izpildītājs apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
6.5. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
6.6. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
6.7. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
1.1. Līgums sagatavots elektroniska dokumenta veidā latviešu valodā. Līgumam pievienoti pielikumi: _____________. 
1.2. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
7. REKVIZĪTI UN PARAKSTI

	Pasūtītājs:
SIA “LVR Flote”
Kundziņsalas 3. līnija 36, Rīga, LV-1005
Tālrunis: +371 66932616 E-pasts: info@lvrflote.lv
PVN maksātāja reģ. Nr. LV40103321893 
Banka: AS “Citadele banka”
SWIFT kods: PARXLV22
Konta Nr: LV08PARX0013409650001


	Izpildītājs:
_____________________
_________________________
Tālrunis:________________
E-pasts: _____________________
PVN maksātāja reģ. Nr. _______
Banka: ______________________
SWIFT kods: _________________
Konta Nr.: __________________________

	Valdes loceklis K. Ozoliņš *paraksts
	______________________________


*Dokuments parakstīts elektroniski ar drošu elektronisko parakstu un satur laika zīmogu

